rejauldu/bengali-wikipedia huggingface dataset:
গণিতের ক্ষেত্রে, বেল ধারা হল একটি আনুষ্ঠানিক ঘাতশ্রেণি যা গাণিতিক ফাংশনের বৈশিষ্ট্য অধ্যয়নের জন্য ব্যবহৃত হয়। বেল ধারা প্রথম এরিক টেম্পল বেল কর্তৃক প্রবর্তিত এবং উন্নত করা হয়।  একটি গাণিতিক ফাংশন  এবং একটি মৌলিক সংখ্যা  এর জন্য, বেল ধারা  সংজ্ঞায়িত করা হয়, যা  মডুলোতে -এর বেল ধারা নামে পরিচিত:  যদি দুটি গুণনীয় ফাংশন থাকে, তবে তাদের বেল ধারা সমান হলে প্রমাণ করা যায় যে ফাংশন দুটি অভিন্ন। এটি কখনও কখনও এককত্ব উপপাদ্য (uniqueness theorem) নামে পরিচিত: গুণনীয় ফাংশন  এবং  এর জন্য,  তখনই সত্য হবে যদি এবং কেবল যদি:   সকল মৌলিক সংখ্যা -এর জন্য।  দুটি ধারার গুণফলও নির্ধারণ করা যায় (যা কখনও কখনও গুণফল উপপাদ্য বা multiplication theorem নামে পরিচিত): যে কোনও দুটি গাণিতিক ফাংশন  এবং -এর জন্য, যদি  হয় তাদের ডিরিশলেট কনভলিউশন, তবে প্রতিটি মৌলিক সংখ্যা -র জন্য:  বিশেষত, এটি ডিরিশলেট বিপরীতের বেল ধারা সহজে নির্ধারণ করতে সাহায্য করে।  যদি  সম্পূর্ণরূপে গুণনীয় হয়, তবে আনুষ্ঠানিকভাবে:  উদাহরণসমূহ  নিম্নে পরিচিত কিছু গাণিতিক ফাংশনের বেল ধারার উদাহরণসমূহ প্রদান করা হলো:   মোবিয়াস ফাংশন  এর জন্য   মোবিয়াস ফাংশনের বর্গের জন্য   অয়লারের টোশেন্ট  এর জন্য   ডিরিশলেট কনভলিউশনের গুণনীয় পরিচয়  এর জন্য:   লিউভিল ফাংশন  এর জন্য   ঘাত ফাংশন  এর জন্য  এখানে, , যা সম্পূর্ণরূপে গুণনীয় ফাংশন ।  বিভাজক ফাংশন  এর জন্য ।  ধ্রুবক ফাংশনের (যার মান ১) জন্য পূরণ করে  অর্থাৎ এটি একটি জ্যামিতিক শ্রেণি।  যদি , যা মৌলিক ওমেগা ফাংশনের ঘাত নির্দেশ করে, তবে   ধরুন যে  একটি গুণনীয় ফাংশন এবং  একটি গাণিতিক ফাংশন, এবং যদি  সব মৌলিক  এবং  এর জন্য পূর্ণ হয়, তবে   যদি  মোবিয়াস ফাংশনের -তম ক্রম নির্দেশ করে, তবে    সূত্র      বিষয়শ্রেণী:গাণিতিক ধারা বিষয়শ্রেণী:গাণিতিক ফাংশন
সংযুত্ত নিকায় থেরবাদ বৌদ্ধ ধর্মের পালি ভাষায় রচিত তিপিটকের সুত্ত পিটক অংশের পাঁচটি নিকায়ের মধ্যে তৃতীয়।   বর্ণনা   সংযুত্ত নিকায়ের মোট সূত্রের সংখ্যা সম্বন্ধে নিশ্চিত রূপে বলা যায় না। পালি টেক্সট সোসাইটির মতে এই সংখ্যা, ২৮৮৯, অপরদিকে রুপার্ট গেথিনের মতে ৬৬৯৬। তিনি বর্মী ভাষায় নিকায়ে ২৮৫৪ এবং সিংহলী ভাষায় নিকায়ে ৭৬৫৬ সংখ্যক সূত্রের উল্লেখ করেছেন।Journal of the Pali Text Society, volume XXIX, pages 369, 381 সূত্রগুলি পাঁচটি বগ্গ বা বিভাগে বিভক্ত। প্রতিটি বিভাগ আবার সংযুত্ত বা অধ্যায়ে বিভক্ত। এই পাঁচটি বগ্গ বা বিভাগ হল সগথ বগ্গ (সংযুত্ত ১-১১), নিদান বগ্গ (সংযুত্ত ১২-২১), খন্ধ বগ্গ (সংযুত্ত ২২-৩৪), সলয়াতন বগ্গ (সংযুত্ত ৩৫-৪৪) এবং মহা বগ্গ (সংযুত্ত ৪৫-৫৬)।   সংযুক্ত আগম   এই নিকায় সংস্কৃত ভাষায় রচিত বিভিন্ন প্রাচীন বৌদ্ধ ধর্মগ্রন্থগুলিতে সংযুক্ত আগমের অনুরূপ। চীনা ভাষায় ঝা আহানজিং (雜阿含經) নামক গ্রন্থের এই নিকায়ের পূর্ণ অনুবাদ পাওয়া যায়। A Dictionary of Buddhism, by Damien Keown, Oxford University Press: 2004   অনুবাদ    The Book of the Kindred Sayings, tr C. A. F. Rhys Davids & F. L. Woodward, 1917–30, 5 volumes, Pali Text Society, Bristol  The Connected Discourses of the Buddha, tr Bhikkhu Bodhi, 2000, Wisdom Publications, Somerville, MA, ISBN 0-86171-331-1; the Pali Text Society also issues a private edition of this for members only, which is its preferred translation   আরো পড়ুন    Nidana Samyutta, published in Burma; reprinted Sri Satguru, Delhi   তথ্যসূত্র    বহিঃসংযোগ   Samyutta Nikaya suttas in Pali (complete) and English (first 44 chapters) at "Metta Net"   Samyutta Nikaya selected suttas in English at "Access to Insight"  "Connected Discourses in Gandhāra" by Andrew Glass (2006 dissertation) - compares four Gandharan sutras related to the Samyutta Nikaya with Pali, Chinese and Tibetan versions.  বিষয়শ্রেণী:সুত্তপিটক বিষয়শ্রেণী:পালি বৌদ্ধ ধর্মগ্রন্থ
দেবাশীষ বিশ্বাস (জন্ম ২৭ জানুয়ারি ১৯৭৭) বাংলাদেশের একজন জনপ্রিয় চলচ্চিত্র পরিচালক। তিনি বাংলাদেশের খ্যতিমান চলচ্চিত্র নির্মাতা দিলীপ বিশ্বাসের ছেলে। দেবাশীষ বিশ্বাস ২০০১ সালে ‘শ্বশুরবাড়ী জিন্দাবাদ’ চলচ্চিত্র নির্মাণের মধ্য দিয়ে পরিচালক হিসেবে অভিষেক হয়। এরপর নির্মাণ করেছেন ‘শুভ বিবাহ’ ও ‘ভালোবাসা জিন্দাবাদ’। এছাড়াও উপস্থাপক হিসেবে তার ব্যাপক খ্যাতি রয়েছে। ‘পথের প্যাঁচালি’ ও‘ক্লোজআপ ওয়ান তোমাকেই খুঁজছে বাংলাদেশ’ উপস্থাপনার মধ্য দিয়ে উপস্থাপক হিসেবে খ্যাতি পান। তার নিজস্ব প্রযোজনা সংস্থার নাম ‘গীতি চিত্রকথা’।  ব্যক্তিগত জীবন আড়াই বছর প্রেম করার পর চলচ্চিত্র পরিচালক ও উপস্থাপক দেবাশীষ বিশ্বাস এবং নাট্যাভিনেত্রী তানিয়া হোসেনকে বিয়ে করেছিলেন ২০১০ সালের ২৯ এপ্রিল। পুরান ঢাকার একটি সরকারি রেজিস্ট্রার অফিসে উভয়ে তাদের স্ব-স্ব ধর্মানুযায়ী বিবাহবন্ধনে আবদ্ধ হন। এর দুদিন পর গুলশানের একটি অভিজাত রেস্টুরেন্টে তাদের বিবাহোত্তর অনুষ্ঠানের আয়োজন করা হয়। কিন্তু এক বছর পূর্ণ হওয়ার পূর্বেই ভেঙ্গে যায় তাদের সংসার।​  ২০১২ সালে দেবাশীষ বিশ্বাস ও অরুণা সরকার বিবাহবন্ধনে আবদ্ধ হন। এটি দেবাশীষ বিশ্বাসের ২য় বিয়ে। অরুণা সরকার জাতীয় বিশ্ববিদ্যালয়ের অধীনে হিসাববিজ্ঞান বিষয়ে স্নাতকোত্তর পড়ছেন। ২০১২ সালের ৪ অক্টোবর দেবাশীষ ও অরুণার বিবাহোত্তর সংবর্ধনার আয়োজন করা হয়েছে। ২০১৪ সালের ১৫ আগস্ট সকালে তাদের পুত্রসন্তান দেবজিৎ বিশ্বাসের জন্ম হয়।   পরিচালনা করা চলচ্চিত্রের তালিকা   শ্বশুরবাড়ি জিন্দাবাদ (২০০১)  টক ঝাল মিষ্টি (২০০৫)  শুভ বিবাহ (২০০৯)  ভালোবাসা জিন্দাবাদ (২০১৩)   চল পালাই (২০১৭)  শ্বশুরবাড়ি জিন্দাবাদ ২ (২০২০)   সমালোচনা  পিএনটিভি ইউটিউব চ্যানেলের মালিক লিটন সরকার ইমন নামে এক ব্যক্তি দেবাশীষ বিশ্বাসের মা গায়েত্রী বিশ্বাস প্রযোজিত চারটি বাংলা চলচ্চিত্র- অজান্তে, শুভ বিবাহ, অপেক্ষা এবং মায়ের মর্যাদা ইউটিউব চ্যানেলে প্রচার করতে ৬০ বছরের জন্য ১ লাখ ৪০ হাজার টাকায় ২০১৯ সালের ৩০ জুলাই বাণিজ্যিক শর্তে কিনে নেন। তিনি ছবিগুলো ইউটিউব চ্যানেলে আপলোড করলে ইউটিউব কর্তৃপক্ষ চ্যানেল বন্ধ করে দেয়।  পরে তিনি খোঁজ নিয়ে জানতে পারেন এই চারটি চলচ্চিত্র দেবাশীষ বিশ্বাস তার আগেই ২০১৭ সালে অন্য দুজন ব্যক্তির কাছে বিক্রি করেন। যার কারণে ইউটিউব চ্যানেল কর্তৃপক্ষ ছবিগুলো আপলোড করার পর লিটন সরকার ইমনের চ্যানেল বন্ধ করে দেন।  এরপরই ২০১৯ সালের ৮ সেপ্টেম্বর সিএমএম আদালতে লিটন সরকার ইমন বাদী হয়ে দেবাশীষ বিশ্বাস ও তার মায়ের নামে প্রতারণার মামলা করেন। মামলা তদন্ত করে অভিযোগের সত্যতা পাওয়া গেলে দেবাশীষ বিশ্বাসের নামে গ্রেফতারী-পরোয়ানা জারি করেন আদালত। পরবর্তীতে দেবাশীষ বিশ্বাস আদালতে আত্মসমর্পণ করে জামিনের আবেদন করলে আদালত লিটন সরকার ইমন কে টাকা ফিরিয়ে দেওয়ার শর্তে মুক্তি দেন ।  পুরস্কার সিজেএফবি পারফরম্যান্স পুরস্কার প্রদানের তারিখবিভাগমনোনীত কর্মফলাফল ১৮ ডিসেম্বর ২০১৬  সেরা উপস্থাপক তোমাকে পাওয়ার জন্য    তথ্যসূত্র  বহিঃসংযোগ  বিষয়শ্রেণী:১৯৭৭-এ জন্ম বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী হিন্দু বিষয়শ্রেণী:নাজিরপুর উপজেলার ব্যক্তি বিষয়শ্রেণী:বরিশাল বিভাগের চলচ্চিত্রকার
আবু শামা শিহাবুদ্দিন মাকদিসি (১০ জানুয়ারী ১২০৩১৩ জুন ১২৬৭) একজন আরব ইতিহাসবিদ ছিলেন।  আবু শামা দামেস্কে জন্মগ্রহণ করেছিলেন, যেখানে তিনি মিশরে এক বছর, জেরুজালেমে এক পাক্ষিক এবং হেজাজে দুটি তীর্থযাত্রা ছাড়া তার পুরো জীবন অতিবাহিত করেছিলেন। তিনি ১২২৯ সালের মে-জুন মাসে হওয়া দামেস্কের অবরোধের একজন প্রত্যক্ষদর্শী ছিলেন এবং এ সম্পর্কে সবচেয়ে সুনির্দিষ্ট তথ্য প্রদান করেন। তিনি একটি বৈচিত্র্যময় সুন্নি শিক্ষা লাভ করেন এবং বিভিন্ন বিষয়ে লিখেছেন। ১২৬৩ সালে তিনি রুকনিয়া আশরাফিয়া মাদ্রাসায় অধ্যাপক হন। পাঁচ বছর পর তিনি দামেস্কে মারা যান।  আবু শামার পাঁচটি কাজ টিকে আছে। বাকি সব হারিয়ে গেছে, আগুনে তার কিছু গ্রন্থ ধ্বংস হয়ে গেছে। তিনি আজ তার তিনটি ঐতিহাসিক লেখার জন্য সবচেয়ে বেশি পরিচিত, বিশেষ করে জেনগি এবং আইয়ুবীয়দের সময়কালে সিরিয়া সম্পর্কিত তার দুটি খণ্ড:  কিতাবুর রওদাতাইন ফি আখবারিদ দাওলাতাইনিন নুরিয়া ওয়াস সালাহিয়াহ (দুটি উদ্যান তথা নুরুদ্দিন ও সালাহুদ্দিনের রাজত্ব সংক্রান্ত কিতাব): নুরুদ্দিন জেনগি (১১৪৬-১১৭৪) এবং সালাহুদ্দিন আইয়ুবির (১১৭৪-১১৯৩) রাজত্ব। তিনি উৎস উদ্ধৃতিতে সতর্কতা অবলম্বন করেছেন। তার প্রধান উদ্ধৃত উৎসগুলো হচ্ছে: ইমাদুদ্দিন ইসফাহানির বারকুশ শামি, ইবনে আবি তায়ির সিরাতে সালাহুদ্দিন এবং কাযি ফাযিলের পত্রাবলী। তিনি সাধারণত ইমাদুদ্দিন ব্যতীত উৎসগুলিকে পৃথকভাবে উদ্ধৃত করেন।  যাইলু আলাল রাওদাতাইন (কিতাবুর রওদাতাইনের সিরিজ): সমসাময়িক ঘটনাগুলির পূর্ববর্তী কাজের ধারাবাহিকতা। প্রথম অংশে তার প্রধান উৎস হল সিবত ইবনুল জাওযীর মিরআতুয যামান এবং দ্বিতীয় অংশে তিনি নিজেই প্রত্যক্ষদর্শী।  তারিখে দিমাশক (দামেস্কের ইতিহাস): ইবনে আসাকিরের (মৃত্যু ১১৭৫) নাম দেয়া কাজের সারসংক্ষেপ। এটি দুটি সংস্করণে টিকে আছে। আবু শামার কাজগুলো ক্রুসেডের ইতিহাসের জন্য গুরুত্বপূর্ণ উৎস। তার কাজগুলোর ফরাসি এবং জার্মান ভাষায় আংশিক অনুবাদ হয়েছে।  আবু শামা নিম্নোক্ত গ্রন্থগুলোর ব্যাখ্যাগ্রন্থ লিখেছেন:  শাতিবির (মৃত্যু ১১৯৪) কাসিদাতুস শাতিবিয়্যাহ  তার শিক্ষক আলমুদ্দিন সাখাভী (মৃত্যু ১২৪৫) রচিত মুহাম্মাদের উপর সাতটি কবিতা   মন্তব্য    তথ্যসূত্র    উদ্ধৃত কাজ         বিষয়শ্রেণী:দামেস্কের ব্যক্তি বিষয়শ্রেণী:১২৬৭-এ মৃত্যু বিষয়শ্রেণী:১২০৩-এ জন্ম
এবিএম জাহিদুল হক (মৃত্যু: ১৩ সেপ্টেম্বর ২০০৮) ছিলেন আইনজীবী, বাংলাদেশ জাতীয়তাবাদী দলের রাজনীতিবিদ, সাবেক নৌপরিবহন উপমন্ত্রী এবং কিশোরগঞ্জ-১ আসনের সাবেক সংসদ সদস্য (এমপি)। তিনি ১৯৯৩ সালে পাকুন্দিয়া আদর্শ মহিলা কলেজ প্রতিষ্ঠা করেন।   রাজনৈতিক জীবন  এবিএম জাহিদুল হক খালেদা জিয়ার প্রথম মন্ত্রিসভায় ২০ মার্চ ১৯৯১ তারিখ থেকে ২৭ ফেব্রুয়ারি ১৯৯৬ তারিখ পর্যন্ত আইন বিচার মন্ত্রণালয় ও নৌপরিবহন মন্ত্রণালয়ের উপমন্ত্রী হিসেবে দায়িত্ব পালন করেন। তিনি কিশোরগঞ্জ-১ আসন থেকে ১৯৯১ সালের পঞ্চম ও ১৫ ফেব্রুয়ারি ১৯৯৬ তারিখের ষষ্ঠ জাতীয় নির্বাচনে জাতীয় সংসদ সদস্য নির্বাচিত হয়েছিলেন।   ব্যক্তিগত জীবন  থাম্ব|এবিএম জাহিদুল হক প্রতিষ্ঠিত পাকুন্দিয়া আদর্শ মহিলা কলেজ|alt=এবিএম জাহিদুল হক প্রতিষ্ঠিত পাকুন্দিয়া আদর্শ মহিলা কলেজ  এবিএম জাহিদুল হক কিশোরগঞ্জ জেলার পাকুন্দিয়া উপজেলার নারান্দী গ্রামে জন্মগ্রহণ করেন। বিভিন্ন শিক্ষাপ্রতিষ্ঠান ও যোগাযোগ ব্যবস্থার ব্যাপক উন্নয়ন করার মাধ্যমে তিনি পাকুন্দিয়া ও হোসেনপুরে জনপ্রিয়তা লাভ করেন। তিনি পাকুন্দিয়ার প্রথম মহিলা ডিগ্রি মহাবিদ্যালয় পাকুন্দিয়া আদর্শ মহিলা কলেজের প্রতিষ্ঠাতা ছিলেন। এবিএম জাহিদুল হক ১৩ সেপ্টেম্বর ২০০৮ তারিখে ঢাকার চৌধূরী পাড়ার নিজ বাসভবনে মৃত্যুবরণ করেন।   তথ্যসূত্র   বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:২০০৮-এ মৃত্যু
{{safesubst:#switch: |* *=  |*a*=a |*b*=b |*c*=c |*d*=d |*e*=e |*f*=f |*g*=g |*h*=h |*i*=i |*j*=j |*k*=k |*l*=l |*m*=m |*n*=n |*o*=o |*p*=p |*q*=q |*r*=r |*s*=s |*t*=t |*u*=u |*v*=v |*w*=w |*x*=x |*y*=y |*z*=z |*A*=A |*B*=B |*C*=C |*D*=D |*E*=E |*F*=F |*G*=G |*H*=H |*I*=I |*J*=J |*K*=K |*L*=L |*M*=M |*N*=N |*O*=O |*P*=P |*Q*=Q |*R*=R |*S*=S |*T*=T |*U*=U |*V*=V |*W*=W |*X*=X |*Y*=Y |*Z*=Z |*1*=1 |*2*=2 |*3*=3 |*4*=4 |*5*=5 |*6*=6 |*7*=7 |*8*=8 |*9*=9 |*0*=0 |*!*=! |*@*=@ |*#*=# |*$*=$ |*%*=% |*^*=^ |*&*=& |***=* |*(*=( |*)*=) |*.*=. |*,*=, |*<*=< |*>*=> |*:*=: |*;*=; |*[*=[ |*]*=] |*'*=' |*"*=" |*?*=? |*/*=/ |*\*=\ |*{*={ |*}*=} |*~*=~ |*`*=` |**= |*-*=- |**= |*+*=+ |*_*=_ |*♣*=♣ |*♦*=♦ |*♥*=♥ |*♠*=♠ | }}
পুণে–হাবিবগঞ্জ হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা মহারাষ্ট্রে অবস্থিত পুণে জংশন রেলওয়ে স্টেশন এবং মধ্যপ্রদেশের রাজধানী ভোপালে অবস্থিত হাবিবগঞ্জ বা রাণী কমলাপতি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২১৭১/২২১৭২ ট্রেন নম্বরাঙ্কিত হয়ে পরিচালিত হচ্ছে। ট্রেনটি মহারাষ্ট্র ও মধ্যপ্রদেশের মধ্যে চলাচল করে।Five years, 50 letters still not available Hamsafar's journey started, 331 passengers Introduction of Pune-Habibganj Weekly Superfast Humsafar ExpressBhopal gets three more Gwalior  ট্রেনটি সাঁতরাগাছি–হাবিবগঞ্জ হামসফর এক্সপ্রেস-এর সাথে রেক ভাগাভাগি করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।   পরিষেবা  ২২১৭১ নং পুণে–হাবিবগঞ্জ হামসফর এক্সপ্রেস ৬৬ কিমি প্রতি ঘন্টা বেগে রবিবার পুণে থেকে যাত্রা শুরু করে ১৩ ঘন্টা ৩০ মিনিটে ৮৯০ কিমি এবং ২২১৭২ নং ট্রেনটি শনিবার ৫৬ কিমি প্রতি ঘন্টা বেগে হাবিবগঞ্জ থেকে যাত্রা করে ১৫ ঘন্টা ৫৫ মিনিটে ঐ দূরত্ব অতিক্রম করে।   লোকো লিংক  এই ট্রেনটি ইটারসি ইলেকট্রিক লোকো শেড ডব্লিউএপি-৭ লোকোমোটিভ দ্বারা পুণে থেকে হাবিবগঞ্জ বা রাণী কমলাপতি রেলওয়ে স্টেশন পর্যন্ত যায়।  পথ ও যাত্রাবিরতি                    টীকা  তথ্যসূত্র  বিষয়শ্রেণী:২০১৮-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:মধ্যপ্রদেশের রেল পরিবহন বিষয়শ্রেণী:মহারাষ্ট্রের রেল পরিবহন
বিশ্ব খাদ্য নিরাপত্তা দিবস প্রতি বছর ৭ জুন তারিখে পালিত হয়। দিবসটি  বিশ্ব স্বাস্থ্য সংস্থা এবং জাতিসংঘের খাদ্য ও কৃষি সংস্থা কর্তৃক ঘোষিত একটি দিবস। বিশ্বব্যাপী খাবারের গুণগত মান সঠিক রাখা এবং খাদ্য নিরাপত্তা বিষয়ে সকলকে সচেতন করাই এই দিবসের উদেশ্য।  ইতিহাস  ২০১৮ সালের ২০ ডিসেম্বর জাতিসংঘের সাধারণ পরিষদ ৭ জুনকে বিশ্ব খাদ্য নিরাপত্তা দিবস হিসেবে ঘোষণা করে। নিরাপদ খাদ্যের উপকারিতা সকলের সামনে তুলে ধরার উদ্দেশ্যেই এই দিনটি পালন করা শুরু হয়। ২০২০ সালের ৩ আগস্ট বিশ্ব স্বাস্থ্য অ্যাসেম্বলি খাদ্য নিরাপত্তা সংক্রান্ত সমস্যা সংক্রান্ত একটি প্রস্তাব পাস করে। তারপর থেকেই পালন করা হয় এই দিনটি।  গুরুত্ব সঠিক পরিমাণ এবং নিরাপদ খাদ্যই জীবন রক্ষা এবং সুস্বাস্থ্যের মূল চাবিকাঠি। খাদ্যবাহিত অসুস্থতা সাধারণত সংক্রামক বা বিষাক্ত প্রকৃতির হয় এবং প্রায়শই সরল চোখে দেখা যায় না, যা দূষিত খাবার বা জলের মাধ্যমে শরীরে প্রবেশকারী ব্যাকটেরিয়া, ভাইরাস, পরজীবী বা রাসায়নিক পদার্থের কারণে ঘটে। খাদ্য শৃঙ্খলের প্রতিটি পর্যায়ে - উৎপাদন থেকে শুরু করে ফসল কাটা, প্রক্রিয়াজাতকরণ, সংরক্ষণ, বিতরণ, প্রস্তুতি এবং ব্যবহার - সব পর্যায়ে খাদ্য নিরাপদ রাখার ক্ষেত্রে খাদ্য নিরাপত্তার একটি গুরুত্বপূর্ণ ভূমিকা রয়েছে। প্রতি বছর আনুমানিক ৬০ কোটি মানুষ খাদ্যবাহিত অসুস্থতার শিকার হয়, যা মানব স্বাস্থ্য এবং অর্থনীতির জন্য হুমকিস্বরূপ, যা অসামঞ্জস্যপূর্ণভাবে দুর্বল ও প্রান্তিক মানুষ, বিশেষ করে নারী ও শিশু, সংঘাতে আক্রান্ত জনগোষ্ঠী এবং অভিবাসীদের উপর প্রভাব ফেলে। দূষিত খাবার খেয়ে প্রতি বছর বিশ্বজুড়ে আনুমানিক ৪,২০,০০০ মানুষ মারা যায় এবং ৫ বছরের কম বয়সী শিশুরা খাদ্যবাহিত রোগের ৪০% বোঝা বহন করে, যার মধ্যে প্রতি বছর ১২৫,০০০ মৃত্যু হয়। এই পরিসংখ্যান থেকে বোঝা যায় খাদ্য নিরাপত্তার বিষয়টি কত গুরুত্বপূর্ণ।  লক্ষ্য  ৭ জুন বিশ্ব খাদ্য নিরাপত্তা দিবস পালনের লক্ষ্য হলো খাদ্য নিরাপত্তা, মানব স্বাস্থ্য, অর্থনৈতিক সমৃদ্ধি, কৃষি, বাজার প্রবেশাধিকার, পর্যটন এবং টেকসই উন্নয়নে অবদান রাখার জন্য খাদ্যজনিত ঝুঁকি প্রতিরোধ, সনাক্তকরণ এবং পরিচালনায় সহায়তা করার জন্য মনোযোগ আকর্ষণ করা এবং পদক্ষেপ গ্রহণে উৎসাহিত করা। বিশ্ব স্বাস্থ্য সংস্থা এবং জাতিসংঘের খাদ্য ও কৃষি সংস্থা  সদস্য রাষ্ট্র এবং অন্যান্য প্রাসঙ্গিক সংস্থার সহযোগিতায় যৌথভাবে বিশ্ব খাদ্য নিরাপত্তা দিবস উদযাপনের সুযোগ করে দেয়। এই আন্তর্জাতিক দিবসটি আমাদের খাওয়া খাবার নিরাপদ, জনসাধারণের এজেন্ডায় মূলধারার খাদ্য নিরাপত্তা নিশ্চিত করার এবং বিশ্বব্যাপী খাদ্যজনিত রোগের বোঝা কমানোর প্রচেষ্টা জোরদার করার একটি সুযোগ।  প্রতিপাদ্য বিষয় ২০২৫ সালের বিশ্ব খাদ্য নিরাপত্তা দিবস উদযাপনের প্রতিপাদ্য বিষয় হল - খাদ্য নিরাপত্তা: বিজ্ঞানের কর্মকাণ্ড। এই প্রতিপাদ্যটি সরকার,খাদ্য সরবরাহকারী এবং ভোক্তা উভয়ের দ্বারা ব্যবহৃত খাদ্য সুরক্ষা নির্দেশিকা এবং পরামর্শের বিশ্বাসযোগ্যতা এবং নির্ভুলতা নিশ্চিত করার ক্ষেত্রে বিজ্ঞানের গুরুত্বপূর্ণ ভূমিকাকে স্বীকৃতি দেয়। তবে, এই প্রতিপাদ্যটি আরও এগিয়ে যায়, আমাদের মনে করিয়ে দিয়ে যে খাদ্য কেবল তখনই নিরাপদ হতে পারে যদি নির্দেশিকা এবং পরামর্শ কার্যকর করা হয়।  তথ্যসূত্র  বিষয়শ্রেণী:আন্তর্জাতিক উদ্‌যাপন বিষয়শ্রেণী:জুন উদ্‌যাপন বিষয়শ্রেণী:জাতিসংঘের দিবস বিষয়শ্রেণী:২০১৯-এ প্রবর্তন বিষয়শ্রেণী:নিরাপদ খাদ্য বিষয়শ্রেণী:স্বাস্থ্য বিষয়শ্রেণী:খাদ্য ও পানীয় সম্পর্কিত উদ্‌যাপন বিষয়শ্রেণী:সচেতনতা দিবস
25px|alt=|link=  সুধী, আমি খেয়াল করেছি যে আপনি একাউন্ট থেকে লগ-আউট থাকা অবস্থায় সম্প্রতি {{safesubst:#if:|: পাতায়}} কিছু সম্পাদনা করেছেন। উইকিপিডিয়া একাধিক একাউন্টের নীতিমালা অনুযায়ী একই অবস্থায় একই ব্যক্তির দ্বারা একাউন্ট ও আইপি ঠিকানা দুটো একত্রে ব্যবহার করার অনুমোদন দেয়না এবং তা করা হলে ফলাফলস্বরূপ আপনার একাউন্ট সম্পাদনা করা হতে বাধাপ্রাপ্ত হতে পারে। এছাড়া, লগ-আউট হওয়া অবস্থায় সম্পাদনা করা আপনার আইপি ঠিকানা উন্মুক্ত করে, যা অন্যদেরকে আপনার অবস্থান ও পরিচয় নির্ধারণ করার সুযোগ করে দেয়। যদি তা আপনার উদ্দেশ্য না হয়ে থাকে, সেক্ষেত্রে অনুগ্রহপূর্বক সম্পাদনার সময় লগ-ইন করতে মনে রাখবেন। {{safesubst:#if:||ধন্যবাদ।}}
দিয়ালগ (তুর্কি "সংলাপ"), উত্তর সাইপ্রাসে প্রকাশিত একটি দৈনিক সংবাদপত্র। এটির প্রথম সংখ্যা প্রকাশিত হয়েছিল ৪ ডিসেম্বর ২০১৩ সালে। এর প্রধান সম্পাদক হলেন রিয়াত আকার, যিনি পত্রিকার ২০% মালিকও; বাকি ৮০% নেট হোল্ডিংয়ের মালিকানাধীন। প্রকাশের প্রথম মাসে, এটি উপহার হিসাবে লটারির টিকিট বিতরণের মতো প্রচারণা ব্যবহার করে বাজারে পা রেখেছিল।  এটি প্রাতিষ্ঠানিকভাবে দিয়ালগ টিভির সাথে সম্পর্কিত।   আরো দেখুন   উত্তর সাইপ্রাসে সংবাদপত্রের তালিকা   তথ্যসূত্র   বিষয়শ্রেণী:উত্তর সাইপ্রাসের সংবাদপত্র বিষয়শ্রেণী:২০১৩-এ প্রতিষ্ঠিত সংবাদপত্র বিষয়শ্রেণী:তুর্কি ভাষার সংবাদপত্র
ভারত, পাকিস্তান, বাংলাদেশ এবং আফগানিস্তানের সাহিত্যে জঙ্গনামা একটি মহাকাব্য বা বীরত্বপূর্ণ কবিতা। এই শব্দটি ফার্সি ভাষা হতে উৎপত্তি লাভ করেছে। কাশ্মীরি ভাষায় জঙ্গনামা সাধারণত মহাকাব্যকে বোঝায়। তবে জঙ্গনামা কবিতারও একটি নির্দিষ্ট ধারাকে চিহ্নিত করে যা ইসলামি বিজয়ের সাথে সম্পর্কিত। ধারাটি অনেক মুসলিম-প্রভাবিত ইন্দো-আর্য ভাষাতেও বিদ্যমান। ১৮৫০ সালের আগে বিভিন্ন ধরনের জঙ্গনামা লেখা হয়েছিল; সেগুলোর কয়েকটি উল্লেখ করা হলো:   শেখ ফয়জুল্লাহ রচিত জঙ্গনামা জয়নবের চৌতিসা(১৬শ শতক)  দৌলত উজির বাহরাম খান রচিত জঙ্গনামা(১৬শ শতক)  মোহাম্মদ খান ইসলামাবাদী রচিত জঙ্গনামা মুক্তাল হোসেন(১৬৪৪)  আব্দুল হাকিম রচিত জঙ্গনামা(১৭২৩)  হেয়াত মাহমুদের জরি জঙ্গনামা মহরমপর্ব(১৭২৩)  শেরবাজ রচিত কাশিমের লড়াই ও ফাতিমার সুরতনামা(১৮শ শতক)  জাফর রচিত শহীদ-এ-কারবালা ও সকিনার বিলাপ(১৮শ শতক)  হামিদ রচিত সংগ্রাম হোসেন(১৮শ শতক)  গরীবুল্লাহর জঙ্গনামা আমির হামজা  সায়েদ হামজা রচিত জঙ্গনামা হানিফা (জাইগুনের পথি)  রাধাচরণ গোপ রচিত জঙ্গনামা'  নসরুল্লাহ খান রচিত জঙ্গনামা হামিদ শাহের জঙ্গনামা মৌলভী গোলাম মস্তফা রচিত জঙ্গনামা আহমদ ইয়ার রচিত জঙ্গ আহদ আহমদ ইয়ার রচিত জঙ্গ বদন খান সিঙের জঙ্গনামা লাহোর রাম দয়ালের জঙ্গনামা হরি সিং জঙ্গনামা দিল্লী খাজান সিং  সিয়ামের জঙ্গনামা কাবুল কান্ধার করম সিং-এর জঙ্গনামা কাবুল মির্জা আব্দুল হামিদ রচিত জঙ্গনামা খাইবার হাবিন্দর নন্দ সিং দ্বারা জঙ্গ ইউরোপ কাহান সিং রচিত জঙ্গ চিত্রল শাহ মোহাম্মদ রচিত জঙ্গ সিংহান তে আংরেজানসেইসাথে বেনামি জঙ্গ চিত্রাল, জঙ্গ চীন, জঙ্গ তিরাজ এবং জঙ্গ জাইতুন''। জঙ্গনামাও সাম্প্রতিক সময়ে রচিত হয়েছিল; একটি উদাহরণ হল জঙ্গনামা ইউরোপ একজন শিখ সৈনিক, নন্দ সিং, যিনি প্রথম বিশ্বযুদ্ধে যুদ্ধ করেছিলেন।  আরও দেখুন   দোভাষী  কিসা  পাঞ্জাবি ভাষার কবিদের তালিকা  তথ্যসূত্র  বিষয়শ্রেণী:ভারতীয় কবিতা বিষয়শ্রেণী:ভারতীয় কাব্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। ক্ষুদ্র নিবন্ধ। বিষয়বস্তুর উল্লেখযোগ্যতা যাচাই করার মতো পর্যাপ্ত তথ্য নাই । তথ্যসূত্র নাই।  — ফেরদৌস •  ২১:২২, ৯ জুলাই ২০২৩ (ইউটিসি) মোহাম্মদপুর উচ্চ বিদ্যালয়, তানোর   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। একটি তথ্যসূত্রহীন নিবন্ধ। অর্ঘ্য বড়ুয়া (আলাপ) ০৪:৩৭, ৮ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ওয়াঞ্চো হল ভারতের অরুণাচল প্রদেশ রাজ্যের লংডিং জেলার পাটকাই পাহাড়ে বসবাসকারী নাগা আদিবাসী। সাংস্কৃতিকভাবে তারা নাগা, জাতিগতভাবে তারা অরুণাচল প্রদেশের নক্টে এবং নাগাল্যান্ডের কোন্যাকের সাথে সম্পর্কিত। ওয়াঞ্চো এবং কোন্যাক জাতির মানুষ আজও একই ধরনের নাম ব্যবহার করেন, কোন্যাক হল নাগাল্যান্ডের বৃহত্তম উপজাতি। ওয়াঞ্চোর ইতিহাসের বেশিরভাগই বর্তমান নাগাল্যান্ডের উপর ভিত্তি করে পাওয়া যায়। আজও, অরুণাচলের ওয়াঞ্চো অধ্যুষিত এলাকায় এবং মোন নাগাল্যান্ডের কোন্যাক অধ্যুষিত এলাকায় একই নামের গ্রাম রয়েছে যেমন লংকেই গ্রাম। ওয়াঞ্চো ভাষাটি উত্তর নাগা ভাষার অধীনে তিব্বত-বর্মা পরিবারের অন্তর্গত  নক্টে এবং কোন্যাকের একটি ছোট অংশের সাথে ওয়াঞ্চো এখনও সর্বপ্রাণবাদের বিশ্বাস ধরে রেখেছে, যেটি অন্যান্য নাগা থেকে ভিন্ন। এই সর্বপ্রাণবাদী ওয়াঞ্চোরা রং এবং বাউরাং নামে দুটি শক্তিশালী দেবতার অস্তিত্বে বিশ্বাস করে।  ওয়াঞ্চোদের মধ্যে কিছু মানুষ খ্রিস্টধর্মের অনুসারী, যাদের মধ্যে অনেকেই ব্যাপটিস্ট বা ক্যাথলিক সম্প্রদায়ের অন্তর্ভুক্ত। খ্রিস্টধর্ম গ্রহণের সাথে মূলত নাগাল্যান্ডের নাগাদের তুলনামূলক প্রভাবের সম্পর্ক রয়েছে। সেই সাথে নরমুণ্ড শিকারের প্রতি দৃষ্টিভঙ্গির পরিবর্তনও রয়েছে। যাইহোক, এর ফলে তাদের ঐতিহ্যবাহী সংস্কৃতির অনেক দিক হ্রাস পেয়েছে, যেগুলি ধর্মের সাথে দৃঢ় সম্পর্কযুক্ত।   ২০০১ সালের আদমশুমারিতে, ওয়াঞ্চোদের মাত্র ১০% হিন্দু এবং অন্য ১৬% সর্বপ্রাণবাদী (২০১১ সালের আদমশুমারি অনুসারে ২.৫৫% হিন্দু এবং ০.৫% সর্বপ্রাণবাদী)।   সংস্কৃতি  ওয়াঞ্চো উপজাতির মধ্যে উল্কি একটি প্রধান ভূমিকা পালন করে। ঐতিহ্য অনুসারে, একজন মানুষ তার দুই হাত দুই পা এবং পুরো মুখের ওপর উল্কি আঁকে, তবে চোখ এবং ঠোঁটের চারপাশের কিছু অঞ্চল বাদ দিয়ে। মহিলারা গলায় মালা এবং হাতে চুড়ি পরে, পাশাপাশি কিছু হালকা উল্কিও আঁকে।  ওয়াঞ্চোদের প্রধান উৎসব হল ওরিয়া, এটি মার্চ থেকে এপ্রিলের মধ্যে চলা একটি উৎসব, যেটি প্রার্থনা, গান এবং নৃত্যের সঙ্গে ছয় থেকে বারো দিন ধরে চলে। গ্রামবাসীরা শুভেচ্ছা ও মঙ্গলকামনার চিহ্ন হিসেবে বাঁশের নলে ভরা ভাত থেকে প্রস্তুত বিয়ার বিনিময় করে। তারপর গ্রামের প্রধানকে সম্মানের চিহ্ন হিসাবে শুয়োরের চামড়া দেওয়া হয়। এই উৎসবের অঙ্গ হিসেবে ঝুম চাষ করে ধান বপন করা হয়, শুকর, মহিষ এবং গয়াল বলি দেওয়া হয় এবং প্রতিটি মুরুংয়ে (যৌথ শয়নালয়ে) ভোজের আয়োজন করা হয়। তাই এই উৎসব বেশ কয়েক দিন ধরে চলতে থাকে। ছেলে এবং মেয়েরা, আনুষ্ঠানিক পোশাক পরে, ওরিয়ার সময় গান এবং নাচ করে। ওরিয়ার সময় লাগানো একটি দীর্ঘ আনুষ্ঠানিক খুঁটি "জংবান"কে ঘিরে চারপাশে সকলে নাচে।  প্রতি বছর ১৬ ফেব্রুয়ারি ওয়াঞ্চো ওরিয়া উৎসব হিসেবে পালিত হয়।    জীবনধারা  ওয়াঞ্চোরা ঐতিহ্যগতভাবে বয়স্ক সর্দারদের একটি পরিষদ দ্বারা শাসিত হয়, যা ওয়াংহাম বা ওয়াংসা নামে পরিচিত।   বেশিরভাগ প্রতিবেশী উপজাতির মতো, ওয়াঞ্চোরা কাঠ এবং বাঁশ দিয়ে ঘর তৈরি করে এবং ছাদগুলি শুকনো পাতা দিয়ে ছাওয়া থাকে। মুরুং নামে পরিচিত শয়নালয়গুলি এমন একটি কাঠামো যেখানে ছেলেদেরকে তাদের পিতা পুরুষ হয়ে উঠতে প্রশিক্ষণ দেয়। যদিও ছেলেদের মত মেয়েদের কোন মুরুং নেই, তবুও তারা সকলে একটি বড় বাড়িতে, একজন বৃদ্ধা মহিলার আশ্রয়ে ঘুমোয়।<ref name=":naga/">  ১৯৯১ সাল পর্যন্ত, নাগাদের মধ্যে মানুষের মাথা শিকারের চর্চা ছিল, এবং সরকার ও ধর্মপ্রচারকেরা উভয়েই মাথা শিকারের অনুশীলন নিষিদ্ধ করার পদক্ষেপ নিয়েছে, এই শিকার এখন পশুদের মধ্যে সীমাবদ্ধ।  তথ্যসূত্র    বহিঃসংযোগ    এথনোলগ প্রোফাইল  আর্টস - কাঠ খোদাই করা  Eine Reise durch das südliche অরুণাচল  বিষয়শ্রেণী:তিরপ জেলা বিষয়শ্রেণী:অরুণাচল প্রদেশের উপজাতি
ধন রক্ষক লোককাহিনীতে একটি সাধারণ বিষয়, যেখানে এক সত্তা ধন রক্ষা করে। সাধারণত, নায়ককে ধন অর্জনের জন্য রক্ষককে পরাজিত করতে হয়। কিছু ক্ষেত্রে, ধন রক্ষক অমানুষিক সত্তা হয়। একটি উপপ্রকার, "ধন ভূত", মৃত মানুষদের নিয়ে গঠিত, যাদের হত্যা করা হয়েছিল এবং ধনটির সুরক্ষার জন্য সেটির সঙ্গে দাফন করা হয়েছিল। প্রাণীদের প্রায়ই ধন রক্ষক হিসেবে দেখানো হয়—লোককাহিনীর চর্চায় সাপ, কাক, কাকতাড়ুয়া, মোরগ, রাজহাঁস, এবং রাতের পাখি ধন রক্ষক হিসেবে চিত্রিত হয়। কিছু কাহিনীতে, ধনটি "স্বয়ং শয়তান" দ্বারা রক্ষিত হয়।   লোককাহিনীতে    জিন, একটি আরবীয় কিংবদন্তি সত্তা যা কখনও ধন রক্ষক হিসেবে চিত্রিত হয়।  নোম, একটি ইউরোপীয় কিংবদন্তি সত্তা যা কখনও ধন রক্ষক হিসেবে চিত্রিত হয়।  লেপ্রেখন, আইরিশ লোককাহিনীর একটি ধন রক্ষক।  ড্রাগন, একটি সত্তা যা প্রায়ই ধন জমিয়ে রাখার মতো চিত্রিত হয়।  সালাম্যান্ডার, একটি কিংবদন্তি সত্তা যা সাধারণত একটি গোখরা সাপের মতো চিত্রিত হয় (এমনকি সাধারণ সালাম্যান্ডারের মতো দেখতে), কিন্তু সাধারণত আগুনের প্রতি আগ্রহ থাকে।  স্প্রিগান, কর্নওয়ালের পরী ধনের রক্ষক, বলা হয় যে তারা দৈত্যদের ভূত যারা বিশাল আকারে প্রসারিত হতে পারে।   জনপ্রিয় সংস্কৃতিতে    "ইন্ডিয়ানা জোনস এবং দ্য লাস্ট ক্রুসেড" চলচ্চিত্রে একটি ক্রুসেডার নাইট রয়েছে যিনি পবিত্র গ্রাল রক্ষা করেন।  টলকিনের রচনাবলীতে স্মাউগ এবং ক্রাইসোফাইল্যাক্স, দুটি ধন রক্ষাকারী ড্রাগন রয়েছে।  আর্সুলা কে. লে গুইনের "এ উইজার্ড অফ আর্থসী" উপন্যাসে আর্থসী ড্রাগনরা ধন জমিয়ে রাখে।   নোট   বিষয়শ্রেণী:লোককাহিনির পুনরাবৃত্ত উপাদান
মানময়ী গার্লস স্কুল হলো একটি জনপ্রিয় বাংলা প্রণয়ধর্মী হাসির চলচ্চিত্র যা পরিচালনা করেন হেমচন্দ্র চোংদার। রবীন্দ্রনাথ মৈত্র রচিত নাটকের ওপর ভিত্তি করে এই চলচ্চিত্রটি ১৮ জানুয়ারি ১৯৫৭ সালে রাধা ফিল্মস কোম্পানি ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাজেন সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ভানু বন্দ্যোপাধ্যায়, জহর গাঙ্গুলী এবং ধীরাজ ভট্টাচার্য।  কাহিনী  শ্রেষ্ঠাংশে  উত্তম কুমার  অরুন্ধতী দেবী  ভানু বন্দ্যোপাধ্যায়  করুণা ব্যানার্জী  ধীরাজ ভট্টাচার্য  জহর গাঙ্গুলি  মলিনা দেবী  তুলসী লাহিড়ী  জহর রায়  কমলা মুখোপাধ্যায়  তথ্যসূত্র  বহিঃসংযোগ    বিষয়শ্রেণী:১৯৫৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
স্টিফেন হকিং বলেছেন, ‘নারী-ই মহাবিশ্বের সবচেয়ে বড় রহস্য।’ কুষ্টিয়ার খোকসা উপজেলায় র‌্যাবের গুলিতে মোতালেব হোসেন (৪২) নামের এক ব্যক্তি নিহত।  পঞ্চগড়ের বাংলাবান্ধা সীমান্তে ভারতীয় বন্য হাতির আক্রমণে অস্টম শ্রেণীর ছাত্রী রুমার (১৪) কিশোরীর মৃত্যু। বাংলাদেশ-ভারত সীমান্তকে ‘মৃত্যুর দেয়াল’ ও ‘দক্ষিণ এশিয়ার বার্লিন প্রাচীর’ আখ্যা দিয়েছে আমেরিকার প্রভাবশালী গণমাধ্যম গ্লোবাল পোস্ট আজ জাতীয় টিকা দিবস : সারাদেশে ৫ বছরের কম বয়সী শিশুকে পোলিও টিকা খাওয়ানো হবে।    |}